b'\n_START_ARTICLE_\nKamen iz Sconea\n_START_PARAGRAPH_\nKamen iz Sconea (eng. Stone of Scone; \xc5\xa1kot. gael.  An Lia F\xc3\xa0il; \xc5\xa1kot. Stane o Scuin), poznati i kao Kamen sudbine (eng. Stone of Destiny), a u Engleskoj i kao Krunidbeni kamen (eng. Coronation Stone), kameni blok od crvenog pje\xc5\xa1\xc4\x8denjaka, koji se stolje\xc4\x87ima koristio pri krunidbi \xc5\xa1kotskih kraljeva, da bi 1296. godine otu\xc4\x91io engleski kralj Eduard I. Dugonogi i odnio u London te ga smjestio u Westminsterskoj opatiji, zajedno s ostalim \xc5\xa1kotskim insignijama. Godine 1307. ugra\xc4\x91en je ispod Krunidbene stolice kralja Eduarda, \xc4\x8dime je simboli\xc4\x8dki prikazana podlo\xc5\xbenost \xc5\xa0kotske engleskoj kruni._NEWLINE_Godine 1950. ukrali su ga \xc5\xa1kotski nacionalisti i vratili ga u \xc5\xa0kotsku. \xc4\x8cetiri mjeseca kasnije je prona\xc4\x91en i vra\xc4\x87en u London. Godine 1996. odlu\xc4\x8deno je da se Kamen iz Sconea vrati u \xc5\xa0kotsku i danas se \xc4\x8duva u Edinbur\xc5\xa1kom dvorcu._NEWLINE_Dimenzije su mu 66x41x28 cm, te\xc5\xbeak je 152 kg, a jedina dekoracija mu je kri\xc5\xbe.'